Yan matan Chibok 82 sun gana da Buhari a fadar shugaban kasa a daren jiya (Hotuna/bidiyo) ▷ NAIJ.COM
Yan matan Chibok 82 sun gana da Buhari a fadar shugaban kasa a daren jiya (Hotuna/bidiyo)
-A daren lahadi da misalin karfe 7 ne Buhari ya gana da yan matan Chibok su 82 da aka sako
-Shugaba Buhari ya bayyana farin cikin ganinsu, tare da alkawarin cigaba da kare rayukan yan Najeriya
Yan matan chibok din nan su 82 da kungiyar Boko ta Haram ta sako a ranar Lahadi sun gana da shugaban kasa Muhammadu Buhari a daren jiya Lahadi 7 ga watan Mayu da misalin karfe 7:04 na dare, inji rahoton jaridar Premium Times.
Yayin dayake jawabi ga yan matan, shugaba Buhari ya tabbatar da cewar zai yi duk mai yiwuwa wajen ganin ya kubutar da sauran yan matan Chibok din da suka rage. Buhari yace:
KU KARANTA: Dalilan 7 da yasa Boko Haram saki ‘yan matan Chibok 82
“Nayi farin ciki matuka da ganin yan matan mu sun dawo, a madadin gwamnati na, ina gode ma hukumomin tsaro, kungiyar Red Cross, hukumomin gwamnati, kungiyoyin sa kai, da duk wadanda suke da hannu cikin aikin ceton yan matan.
Buhari da yan matan Chibok
“Ina tabbatar ma yan Najeriya da iyayen sauran yan matan cewa muna yin iya kokarin mu na ganin mun kubutar da sauran da suka rage, sa’annan gwamnati zata sa idanu kan yadda za’a gudanar da aikin samar da walwala ga yan matan da aka kubutar.”
Bidiyon jawabin Buhari:
Daga karshe Buhari ya bayyana cewar gwamnatinsa zata yi dukkanin mai yiwuwa don ganin ta kare rayuka da dukiyoyin yan Najeriya.
Buhari na jawabi
NAIJ.com ta ruwaito muku a baya cewar gwamnati tayi musayar yan matan Chibok 82 da wasu yan ta’addan Boko Haram.
Buhari da yan matan
Ga sadda aka shigo da yan matan
Kalli barnar da Boko Haram tayi
President Muhammadu Buhari News Hausa News Yan Matan Chibok Labarin Yan Matan Chibok An Saki Yan Matan Chibok
President Buhari Erigga Dino Melaye cars Osita iheme APC news
Yadda ake amfani da kungiyoyi wajen satar kudaden - Tsohuwar ministar kudi